Dibisyon sa pagdumala (Pransiya)

Ang mga Pagbahinbahin sa Kagamhanan sa Pransiya mao kinining mosunod, gikan sa labing dako ngadto sa labing gamay: rehiyon, departamento, arrondissement, kanton, ug komyun.

Ang mga administrabong subdibisyon nga may (limitadong) kagawasan sa administrasyon gitawag nga kolektibong teritoryo (collectivité territoriale). Ang matag kolektibong teritoryo may representasyon sa Senado.

Sa una, ang Pransiya gibahin ngadto sa mga lalawigan.

Ang mga dibisyon nga nasulat dinhi husto sa Enero 1, 2006.

Metropolitan nga Pransiya 
Ang metropolitan nga Pransiya nabahin ngadto ning mosunod:
 22 ka rehiyon. Ang Corse sa teknikal nga pagkasulti dili rehiyon, apan kini giilang rehiyon sa ordinaryong tawo
 ang mga rehiyon nabahin ngadto sa 96 ka departamento
 ang mga departamento nabahin ngadto sa 329 ka arrondissement
 ang mga arrondissement nabahin ngadto sa 3,879 ka mga kanton
 ang mga kanton nabahin ngadto sa 36,571 ka mga komyun
 ang mga komyun sa Paris, Marseille, ug Lyon nabahin ngadto sa 45 ka mga municipal arrondissement

32,826 sa 36,517 ka mga komyun (89.7% sa tanang komyun sa Metropolitan nga Pransiya) sakop sa 2,558 ka mga interkomyunal nga mga istruktura nga naglakip ning mosunod:
 14 ka mga katilingbang urban (communauté urbaine)
 158 ka mga aglomerasyon sa mga katilingban (communauté d'agglomération)
 2,380 ka mga katilingban sa mga komyun (communauté de communes)
 6 ka mga syndicat d'agglomération nouvelle

Gawas sa nasod 
Ang mga teritoryo sa Republika sa Pransiya gawas sa metropolitan nga langyab niini nabahin ning mosunod:
 4 ka mga rehiyon sa gawas sa nasod (région d'outre-mer)
 ang mga rehiyon nabahin ngadto sa 4 usab ka departamento (département d'outre-mer). Hinuon dunay plano nga ang rehiyon/departamento sa Réunion bahinon ngadto sa duha ka departamento.
 ang mga departamento nabahin ngadto sa 13 ka arrondissement
 ang mga arrondissement nabahin ngadto sa 159 ka mga kanton
 ang mga kanton nabahin ngadto sa 114 ka mga komyun: may mga komyun nga may labaw sa usa ka kanton ang nagsakop

87 sa 114 ka mga komyun (76.3% sa tanang komyun sa gawas sa Metropolitan nga Pransiya) sako sa 15 ka mga interkomyunal nga mga istruktura nga naglakip ning mosunod:
 6 ka mga communauté d'agglomération
 9 ka mga katilingban sa mga komyun
 4 ka mga collectivité d'outre-mer: French Polynesia, Mayotte, Saint-Pierre ug Miquelon ug Wallis ug Futuna (tan-awa ang entrada sa matag usa alang sa ilang mga subdibisyon)
 1 ka collectivité sui generis: New Caledonia
 1 ka teritoryo gawas sa nasod (Antartika)

Ang mga pulo nga panag-iya sa Republika apan walay nagpuyo o permanenteng nagpuyo giilang iya sa estado (domaine public d'Etat).

Tan-awa usab 
 Talaan sa mga rehiyon ug mga departamento sa Pransiya

Mga sumpay sa gawas
  Local websites by region 

Pransiya